万历十六年戊子科举人，十七年（1589年）己丑科进士，授刑部主事。万历二十二年（1594年）主试云南，歴升郎中，迁荆州府知府。觐毕过家，父疾，留侍汤药者六月，而父殁。服除，有修郄者持之，左迁山东运同。至则核课引，追逋丁，丈园亩，清编户，盐政一新。迁知雷州府，山东人诣台请留，改守东昌府。时方旱蝗，河工复急，梦履一意拊循安集，岁不为灾。寻迁沂州副使，东人又请留，再改东昌兵备。税珰马堂贪暴，士民聚众焚其廨，击杀其党。梦履苦心调剂，请抚按奏减东税三之一，而惩首乱一二人以弥祸。以兼摄三篆，积劳卒于官，东人立祠祀之。